gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3741, del 03-05-2000 (2000/2825)

Informació pública de la modificació de les bases de la convocatòria de selecció d'un tècnic superior de Medi Ambient.
----------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/2825


Data del document
:   03-03-2000

Organisme emissor
:   Ajuntament d'Elx

Tipus de document
:   Convocatòria

Anàlisi jurídica

 Descriptors 

:   * Elx
    * política de medi ambient
    * administració local
    * concurs administratiu

Informació pública de la modificació de les bases de la convocatòria de selecció d'un tècnic superior de Medi Ambient. [2000/M2825]
  
La Comissió Municipal de Govern, en sessió celebrada el dia 25 de febrer de 2000, va adoptar, entre d'altres, l'acord de modificar les bases de la convocatòria de selecció d'un tècnic superior de Medi Ambient, en el sentit que la vocalia del tribunal, atribuïda al Grup Socialista, s'assigna al Grup Popular, raó per la qual un membre d'aquesta formació política s'integrarà en l'òrgan de selecció.
  
Cosa que es fa pública perquè en pregueu coneixement i als efectes legals oportuns.
Diari Oficial de la Generalitat Valenciana


Sumari del DOGV 3784, del 03-07-2000 (2000/5487)

RESOLUCIÓ de 19 de juny de 2000 de la Direcció General de Promoció Cultural i Patrimoni Artístic, per la qual es resol la convocatòria d'ajudes per a la realització d'actuacions arqueològiques i paleontològiques a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3784

Data del DOGV
:   03-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5487


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 19 de juny de 2000 de la Direcció General de Promoció Cultural i Patrimoni Artístic, per la qual es resol la convocatòria d'ajudes per a la realització d'actuacions arqueològiques i paleontològiques a la Comunitat Valenciana. [2000/M5487]
  
Per l'Ordre de 13 de març de 2000, de la Conselleria de Cultura, Educació i Ciència (DOGV núm. 3.729 de 12.04.2000) es van convocar ajudes per a la realització d'actuacions arqueològiques i paleontològiques ordinàries a la Comunitat Valenciana.
  
Finalitzat el termini de presentació de sol·licituds, acompanyades de la deguda documentació, es va constituir la comissió avaluadora, segons estableix la base cinquena de l'annex I de l'esmentada ordre, la qual ha elevat a aquesta direcció general la proposta corresponent.
  
En virtut de la delegació efectuada pel conseller de Cultura, Educació i Ciència en la disposició final primera de l'esmentada ordre, resolc:
  
Primer
  
Concedir les ajudes per a la realització d'actuacions arqueològiques i paleontològiques ordinàries a la Comunitat Valenciana, als sol·licitants que es relacionen a l'annex I de la present resolució, en la quantia que s'hi especifica.
  
Segon
  
Denegar les ajudes assenyalades en l'annex II per falta de disponibilitat econòmica.
  
Contra la present resolució, que posa fi a la via administrativa, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats tots dos des de l'endemà del dia de la seua publicació. Tot això de conformitat amb els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciós Administrativa.
Diari Oficial de la Generalitat Valenciana


Sumari del DOGV 3762, del 01-06-2000 (2000/3973)

RESOLUCIÓ de 9 de maig de 2000, de l'Institut Valencià de Finances, per la qual s'adjudiquen pagarés de la Generalitat Valenciana corresponents a la subhasta número 371, emissió 10 de maig de 2000.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3973


Organisme emissor
:   Institut Valencià de Finances

Tipus de document
:   Resolució

RESOLUCIÓ de 9 de maig de 2000, de l'Institut Valencià de Finances, per la qual s'adjudiquen pagarés de la Generalitat Valenciana corresponents a la subhasta número 371, emissió 10 de maig de 2000. [2000/S3973]
  
La subhasta número 371 de pagarés de la Generalitat Valenciana ha estat convocada el passat dia 26 d'abril de 2000, i sent el dia d'emissió el 10 de maig de 2000, l'Institut Valencià de Finances, en virtut del que estableix el conveni de col·laboració del Programa d'Emissió de Pagarés de la Generalitat Valenciana, i d'acord amb la normativa vigent, resol:
  
Primer
  
Adjudicar els imports per terminis a les entitats i al tram minorista segons l'annex I d'aquesta resolució.
  
Segon
  
Els tipus marginals, mitjans ponderats i mínims per als diferents terminis són els que figuren en l'annex II d'aquesta resolució.
  
Tercer
  
La quantitat que han d'ingressar les entitats i el tram minorista, i els interessos corresponents s'especifiquen en l'annex III.
  
València, 9 de maig de 2000.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3811, del 09-08-2000 (2000/6455)

RESOLUCIÓ de 27 d'abril de 2000, de la Universitat Politècnica de València, per la qual es nomena el senyor Miguel Jorge Reig Pérez, professor titular d'escola universitària, de l'àrea de coneixement Enginyeria dels Processos de Fabricació, adscrita al Departament d'Enginyeria Mecànica i de Materials.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3811

Data del DOGV
:   09-08-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/6455


Organisme emissor
:   Universitat Politècnica de València

Tipus de document
:   Resolució

RESOLUCIÓ de 27 d'abril de 2000, de la Universitat Politècnica de València, per la qual es nomena el senyor Miguel Jorge Reig Pérez, professor titular d'escola universitària, de l'àrea de coneixement Enginyeria dels Processos de Fabricació, adscrita al Departament d'Enginyeria Mecànica i de Materials. [2000/X6455]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 8 de juny de 1999 d'aquesta Universitat, plaça núm. 120/1999, codi 1.749 (BOE de 28 de juny de 1999), i presentada per part de la persona interessada la documentació a què fa referència el punt deu de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor Miguel Jorge Reig Pérez, amb DNI núm. 47502648, professor titular d'escola universitària, de la Universitat Politècnica de València, de l'àrea de coneixement Enginyeria dels Processos de Fabricació, adscrita al Departament d'Enginyeria Mecànica i de Materials.
  
València, 27 d'abril de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3751, del 17-05-2000 (2000/3876)

DECRET 2/2000, de 16 de maig, del president de la Generalitat Valenciana, pel qual cessa la consellera de Benestar Social, senyora María Carmen Mas Rubio.
----------------------------------------------------------------------------------------------------------------------------------------------------------

### Dades del document

Número de DOGV
:   3751

Data del DOGV
:   17-05-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/3876


Data del document
:   16-05-2000

Organisme emissor
:   Presidència de la Generalitat

Tipus de document
:   Decret

Descriptors 

:   * Conselleria de Benestar Social
    * Govern Valencià
    * legislació

DECRET 2/2000, de 16 de maig, del president de la Generalitat Valenciana, pel qual cessa la consellera de Benestar Social, senyora María Carmen Mas Rubio. [2000/3876]
  
D'acord amb el que estableix l'article 17.2 de l'Estatut d'Autonomia de la Comunitat Valenciana i els articles 16.b) i 36 de la Llei de la Generalitat Valenciana 5/1983, de 30 de desembre, de Govern Valencià,
  
DECRETE
  
El cessament, a petició pròpia, de la consellera de Benestar Social, senyora María Carmen Mas Rubio, i li agraïsc els serveis prestats.
  
Valencia, 16 de maig de 2000
  
El president de la Generalitat Valenciana,
Diari Oficial de la Generalitat Valenciana


Sumari del DOGV 3876, del 13-11-2000 (2000/8937)

Informació pública de la modificació puntual número 1 del documento d'homologació i del pla parcial del sector 4, Molí Forés.
-----------------------------------------------------------------------------------------------------------------------------

### Dades del document

Número de DOGV
:   3876

Data del DOGV
:   13-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8937


Organisme emissor
:   Ajuntament de Silla

Tipus de document
:   Anunci

Informació pública de la modificació puntual número 1 del documento d'homologació i del pla parcial del sector 4, Molí Forés. [2000/A8937]
  
Per la Resolució de l'Alcaldia número 1.224/2000, de 26 de setembre, se sotmet a informació pública la modificació puntual número 1 del document d'homologació i del pla parcial del sector 4, Molí Forés, durant el termini de 20 dies hàbils des de la publicació d'aquest anunci en el Diari Oficial de la Generalitat Valenciana, perquè puguen presentar-se les al·legacions que estimen oportunes. Tot això de conformitat amb l'article 44 i següents de la Llei Reguladora de l'Activitat Urbanística.
  
Durant el termini d'exposició pública, es podrà consultar l'expedient al Departament d'Urbanisme de l'Ajuntament.
Diari Oficial de la Generalitat Valenciana


Sumari del DOGV 3873, del 08-11-2000 (2000/8754)

RESOLUCIÓ de 2 d'octubre de 2000, de la Universitat de València, per la qual nomena, en virtut de concurs, la senyora M.ª Concepción Betrán Pérez professora titular d'universitat de l'àrea de coneixement d'Història i Institucions Econòmiques.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3873

Data del DOGV
:   08-11-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8754


Organisme emissor
:   Universitat de València

Tipus de document
:   Resolució

RESOLUCIÓ de 2 d'octubre de 2000, de la Universitat de València, per la qual nomena, en virtut de concurs, la senyora M.ª Concepción Betrán Pérez professora titular d'universitat de l'àrea de coneixement d'Història i Institucions Econòmiques. [2000/Q8754]
  
D'acord amb la proposta formulada per la comissió constituïda per a jutjar el concurs convocat per Resolució de 12 de gener de 2000, de la Universitat de València (BOE de 4 de febrer de 2000), per a la provisió de la plaça de professora titular d'universitat (concurs número 93/2000), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar la senyora M.ª Concepción Betrán Pérez professora titular d'universitat, de l'àrea de coneixement d'Història i Institucions Econòmiques, adscrita al Departament d'Anàlisi Econòmica.
  
València, 2 d'octubre de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3859, del 18-10-2000 (2000/7964)

RESOLUCIÓ de 19 de setembre de 2000, de la Universitat de València, per la qual es nomena, en virtut de concurs, el senyor Vicente Martínez Soria professor titular d'universitat de l'àrea de coneixement d'Enginyeria Química.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/7964


Organisme emissor
:   Universitat de València

Tipus de document
:   Resolució

RESOLUCIÓ de 19 de setembre de 2000, de la Universitat de València, per la qual es nomena, en virtut de concurs, el senyor Vicente Martínez Soria professor titular d'universitat de l'àrea de coneixement d'Enginyeria Química. [2000/M7964]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 12 de gener de 2000 (BOE de 4 de febrer de 2000) per a la provisió de la plaça de professor titular d'universitat (concurs número 81/2000), i tenint en compte que el concursant proposatcompleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest rectorat, fent ús de les atribucions que li confereix l'article 42 de la Llei 11/1983 de 25 d'agost, de Reforma Universitària i altres disposicions que la despleguen, resol:
  
Nomenar el senyor Vicente Martínez Soria professor titular d'universitat en l'àrea de coneixement d'Enginyeria Química, adscrita al Departament d'Enginyeria Química.
  
València, 19 de setembre de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3871, del 06-11-2000 (2000/8705)

Informació pública del Conveni Urbanístic que fa referència a determinats terrenys de la mercantil Lujaisa, SL, situats al polígon XII de la zona platja d'aquest municipi.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8705


Organisme emissor
:   Ajuntament de Canet d'en Berenguer

Tipus de document
:   Anunci

Informació pública del Conveni Urbanístic que fa referència a determinats terrenys de la mercantil Lujaisa, SL, situats al polígon XII de la zona platja d'aquest municipi. [2000/Q8705]
  
Una vegada aprovat per aquest ajuntament en Ple el Conveni Urbanístic que fa referència a determinats terrenys de la mercantil Lujaisa, SL, situats al polígon XII de la zona platja d'aquest municipi, de conformitat amb el que s'estableix en la Llei 4/1992, disposició addicional quarta, reguladora d'aquests convenis amb finalitat urbanística, s'exposa al públic pel termini de 15 dies, transcorregut el qual i amb els tràmits previs establits legalment s'elevarà a l'òrgan competent per a l'aprovació definitiva d'aquest.
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 3738, del 27-04-2000 (2000/3122)

Informació pública de l'acord de rehabilitació de l'escut heràldic de Montesa.
------------------------------------------------------------------------------

### Dades del document

Número de DOGV
:   3738

Data del DOGV
:   27-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3122


Organisme emissor
:   Ajuntament de Montesa

Tipus de document
:   Anunci

Informació pública de l'acord de rehabilitació de l'escut heràldic de Montesa. [2000/F3122]
  
El Ple de l'ajuntament, en la sessió ordinària del dia 30 de març de 2000, va adoptar l'acord per a la rehabilitació de l'escut heràldic de la vila de Montesa, la descripció del qual és la següent:
  
Escut quadrilong de boca redona. En camp d'argent, un castell (amb tres torres) del natural, maçonat i aclarit de sable, acostat de dues creus, a la dreta flordelisada de sable i a l'esquerra la creu plana de Sant Jordi, de gules. Al timbre, corona reial oberta.
  
Cosa que s'exposa a informació pública pel termini d'un mes, a l'efecte que tots els qui tinguen interés en l'assumpte puguen examinar l'expedient i al·legar el que estimen convenient.
Diari Oficial de la Generalitat Valenciana


Sumari del DOGV 3825, del 30-08-2000 (2000/7079)

Exposició pública del pla especial per a la creació de sòl dotacional a la partida de les Sorts de Gata de Gorgos.
------------------------------------------------------------------------------------------------------------------

### Dades del document

Número de DOGV
:   3825

Data del DOGV
:   30-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7079


Organisme emissor
:   Ajuntament de Gata de Gorgos

Tipus de document
:   Anunci

Exposició pública del pla especial per a la creació de sòl dotacional a la partida de les Sorts de Gata de Gorgos. [2000/X7079]
  
Acordat per l'Ajuntament el pla especial per a la creació de sòl dotacional a la partida de les Sorts, en la sessió ordinària del dia 28 de març de 2000, s'exposa al públic durant el termini de vint dies hàbils comptador des de la publicació d'aquest edicte en el DOGV, per a consulta, suggeriments o reclamacions, de conformitat amb el que disposen els articles 81, 38 i 43 de la Llei 6/1994, de 15 de novembre, Reguladora de l'Activitat Urbanística, tot advertint els interessats que no es reiterarà el tràmit d'informació pública ni encara que s'introduesquen modificacions substancials en el projecte, tret que l'obligació de notificació personal de l'acord d'aprovació provisional als interessats personats en les actuacions i d'altres afectats en els seus drets subjectius per les eventuals modificacions.
  
Durant el període esmentat, el projecte diligenciat del pla es trobarà dipositat per a la seua consulta pública a la Secretaria de l'Ajuntament.
Diari Oficial de la Generalitat Valenciana


Sumari del DOGV 3664, del 12-01-2000 (2000/145)

Exposició pública de projectes de reparcel·lació i urbanització Sud-10.
-----------------------------------------------------------------------

### Dades del document

Número de DOGV
:   3664

Data del DOGV
:   12-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/145


Organisme emissor
:   Ajuntament d'Onda

Tipus de document
:   Anunci

Exposició pública de projectes de reparcel·lació i urbanització Sud-10. [2000/X145]
  
Havent-se iniciat el procés de desenvolupament urbanístic per gestió indirecta del programa d'actuació integrada de la zona industrial del pla parcial Sud-10, d'Onda, el programa del qual ha estat adjudicat, per acord plenari de data 29 de març de 1999, a l'agrupació d'interès urbanístic la Trencadella, l'urbanitzador ha formulat els projectes d'urbanització i de reparcel·lació de la citada unitat d'execució.
  
Els projectes esmentats han estat redactats per l'enginyer de Camins senyor Rafael Llopis Arquer i per l'advocat urbanista senyor Vicente J. García Nebot, i han estat presentats davant de l'Ajuntament per al seu tràmit a l'empara dels articles 53 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1999).
  
Per això, d'acord amb el que disposa la Llei 6/1994, de 15 de novembre, i d'acord amb el Decret de l'Alcaldia de data 1 de desembre de 1999, se sotmeten a informació pública els projectes esmentats pel termini de vint dies hàbils, comptadors des de l'endemà de la publicació del pertinent anunci en el Diari Oficial de la Generalitat Valenciana, o en cas de ser posterior, des de la notificació a cada propietari o la publicació de l'edicte en el diari Levante de Castelló, a l'objecte que les persones interessades puguen formular qualssevol al·legacions o suggeriments que al seu dret convinguen.
  
Alhora, a l'objecte que les dades registrals siguen les correctes, per la present s'insta els propietaris per tal que acrediten la seua propietat, tot aportant davant de l'Ajuntament o davant de l'urbanitzador fotocòpia de l'escriptura corresponent o títol que la justifique, així com que manifesten les càrregues o gravàmens que pogueren afectar la seua propietat.
Diari Oficial de la Generalitat Valenciana


Sumari del DOGV 3732, del 17-04-2000 (2000/2815)

Informació pública de la inclusió al Catàleg del Pla General d'Ordenació Urbana de Llíria l'edifici de l'antic hospital, ubicat al carrer de la Venta, número 9.
----------------------------------------------------------------------------------------------------------------------------------------------------------------

### Dades del document

Número de DOGV
:   3732

Data del DOGV
:   17-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2815


Organisme emissor
:   Ajuntament de Llíria

Tipus de document
:   Anunci

Informació pública de la inclusió al Catàleg del Pla General d'Ordenació Urbana de Llíria l'edifici de l'antic hospital, ubicat al carrer de la Venta, número 9. [2000/Q2815]
  
El Ple d'aquest ajuntament, en la sessió de 16 de març de 2000, ha aprovat inicialment la inclusió al Catàleg del Pla General d'Ordenació Urbana de Llíria l'edifici de l'antic hospital, ubicat al carrer de la Venta, número 9, d'aquest municipi, per a la protecció d'aquest, atés l'interés històric i arquitectònic de caràcter local, amb el règim de protecció que consta en l'esmentat acord.
  
La qual cosa es fa pública en compliment de l'article 47.4 de la Llei 4/1998, de la Generalitat Valenciana, del Patrimoni Cultural Valencià, perquè qualsevol interessat puga formular les al·legacions que considere pertinents, en el termini de 20 dies, des de l'aparició d'aquest anunci en el Diari Oficial de la Generalitat Valenciana. L'expedient es pot consultar al Departament d'Urbanisme de l'Ajuntament, de dilluns a divendres, de 10.00 a 14.00 hores.